# Localització

Una localització, a les arts audiovisuals, és cada espai concret on es produeix la totalitat o part d'una pel·lícula o sèrie de televisió, a més o en lloc d'utilitzar decorats construïts sobre un backlot o un plató d'un estudi cinematogràfic. Al cinema, un lloc de rodatge és qualsevol lloc on un equip de filmació filmarà actors i gravarà els seus diàlegs. Un lloc on no s'enregistra el diàleg pot ser considerat un lloc de fotografia i utilitzat per una segona unitat.
Les localitzacions que són creades des de zero necessiten més pressupost, i per tant, el departament de direcció artística és un dels que té més consum. Encara que una obra tingui un pressupost baix, si el director i l'escenògraf posseeixen el talent i les habilitats per adaptar-se a aquesta situació, pot ser un bon recurs. Pot representar espais de caràcter diversos com ara fantasiós, futurista o oníric.
Les localitzacions són manipulades segons la necessitat de l'escena. Aquestes poden ser naturals o recreades, interiors i exteriors, i es poden alterar amb retocs o decorats. Els decorats tenen l'habilitat de configurar espais amb l'atmosfera adequada a cada temàtica, de manera que expressen i ajuden al fet que l'espectador s'endinsi en el món dels personatges. Aquests decorats poden ser construïts per complet o en part, segons les parts que es veuran en l'enquadrament. També poden ser perfeccionats amb trucs com ara uns cristalls pintats amb un fons, que s'afegeixen al decorat.
Un altre format utilitzar a l'hora de recrear elements grans, com ara ciutats senceres o catàstrofes naturals, són els escenaris construïts a mida com les maquetes, les reproduccions a escala o els posteriors i coneguts efectes especials.

## Localitzacions substitutives

És habitual que pel·lícules o sèries de televisió estiguin ambientades en un lloc, però rodades en un altre, normalment per raons d'economia o comoditat, però de vegades perquè la ubicació substitutiva sembla més apropiada històricament.
Alguns llocs de rodatge substitutius i l'escenari de la pel·lícula corresponent inclouen:
* Província d'Almeria, Espanya - Sud-oest dels Estats Units (El bo, el lleig i el dolent, així com molts altres Spaghetti Westerns)
* Cadis, Espanya - l'Havana, Cuba (Mor un altre dia)
* Hawaii - Àfrica occidental (Llàgrimes del sol), Amazones al Brasil (El tresor de l'Amazones)
* Madrid, Sòria, Espanya - Moscou, Rússia (Doctor Jivago)
* Malta - Antiga Esparta (Troia); Roma antiga (Gladiator); Roma, Beirut, Xipre, Tel-Aviv, Atenes (Múnic); Sweethaven (Popeye)
* Matera, Itàlia - Jerusalem a (La Passió de Crist), (Maria Magdalena) i diverses pel·lícules de l'època de Jesús
* Gran Sasso, Itàlia - Lady Falcó, Red Sonja, pel·lícules de westerns dels anys 60
* Praga, República Txeca - Anglaterra medieval (Història d'un cavaller), Itàlia renaixentista (Borgia); Viena del segle xviii (Amadeus); França del segle xviii (El misteri del collaret); Anglaterra del segle xix (From Hell, Shanghai Knights); 19th Century Vienna (Wiener Mädeln, The Illusionist); Dresden de l'època de la Segona Guerra Mundial (Escorxador núm. 5)
* Hotel St. Pancras, Londres - Arkham Asylum, Gotham City (Batman Begins); Misselthwaite Manor, Yorkshire (The Secret Garden)
* Tailàndia - Diverses ubicacions al voltant de Tailàndia s'han utilitzat per a moltes pel·lícules que representen l'època de la Guerra del Vietnam, inclosa El caçador, Els crits del silenci i Cors de ferro.

## Turisme

Les adaptacions cinematogràfiques d'èxit mundial filmades en paisatges sorprenents també impulsen una forma de turisme relacionat amb el cinema. Així, s'ha observat un desenvolupament del turisme a Nova Zelanda després del rodatge de les pel·lícules d'El Senyor dels Anells. Es va observar un desenvolupament semblant als llocs de rodatge espanyols, islandès o croats de Game of Thrones.
Tanmateix, l'afluència massiva de visitants provocada pel consum mundial de productes audiovisuals pot esdevenir una molèstia permanent per als locals i comporta perills mediambientals.

## Referències

* ↑ «What is a filming location?». Arxivat de l'original el 5 juny 2018. [Consulta: 20 març 2022].
* ↑ La puesta en escena. Ministeri d'Educació, 2008. (castellà)
* ↑ Emery, Audrey. «En Nouvelle-Zélande, Le Seigneur des anneaux fait toujours recette» (en francès). Le Point, 18-04-2018. [Consulta: 20 març 2022].
* ↑ «Les lieux de tournage de « Game of Thrones », une manne touristique» (en francès). Le Monde.fr, 16-04-2019 [Consulta: 20 març 2022].
* ↑ «L’impact des tournages sur le tourisme | CNC». www.cnc.fr, 23-01-2018. [Consulta: 20 març 2022].